《五仟观二首》
宋代·古成之

玄元分古观，南镇越王越。
五石空留瑞，群仙不记名。
丹砂虽久炼，鸡犬自长生。
槛簇鳌头景，门通鹤颈程。
烟霞随砌起，花木逐时荣。
古井涵虚碧，疏钟入户清。
荒芜怜夜色，寒溜引秋声。
丹竃封苔老，芝田积雨平。
风光齐岳麓，音信接朱明。
愿将身从此，乘云到玉京。

作者简介：宋惠州河源人，徙居增城。字并奭。太宗端拱二年进士。召试馆职，除校书郎。张泳帅蜀，辟知魏城。运米以济饥民，发药以疗疾疫，立乡校，课农桑，俗为之变。真宗咸平中辟知绵竹，卒于官。